Rio-drama begin: ’n Seiljag-skouspel sonder weerga in Suid-Afrika vind vanmiddag in die Tafelbaaise hawe plaas. Dit is die begin van die Rio-wedvaart, die eerste internasionale seiljagwedvaart wat deur Suid-Afrika gereël is. Dit sal ’n dramatiese hoogtepunt wees wanneer sestig seiljagte . . . wegvaar in die eerste Trans-Suid-Atlantiese wedvaart tussen Kaapstad en Rio de Janeiro in Brasilië.
Gelyke betaling: Die groot gaping tussen die salarisse van blanke en Kleurlingonderwysers het op die pas afgelope kongres van die Suid-Afrikaanse Instituut vir Rasseverhoudinge telkemale onder skoot gekom . . . ’n Waarskuwing deur mnr. L.W. Möhr, Direkteur van Kleurlingonderwys, dat idealisme nie deur materialisme verdring moet word nie, is met gelag ontvang.
Droewige tye: In die distrik Steytlerville het die droogte reeds meer as ’n derde van boere van hul plase gedryf.